ระเบียบกรมวิชาการเกษตรระเบียบกรมวิชาการเกษตรว่าด้วยการพักใช้หรือเพิกถอนใบอนุญาตตามกฎหมายที่อยู่ในความรับผิดชอบของกรมวิชาการเกษตรพ.ศ. ๒๕๕๔ โดยที่เป็นการสมควรปรับปรุงระเบียบกรมวิชาการเกษตร ว่าด้วยการกำหนดแนวทางการสั่งพักใช้ หรือเพิกถอนใบอนุญาตตามพระราชบัญญัติที่อยู่ในความรับผิดชอบของกรมวิชาการเกษตรพ.ศ. ๒๕๕๑ ให้มีความเหมาะสม สอดคล้องกับสภาวการณ์ และมีประสิทธิภาพยิ่งขึ้น อธิบดีกรมวิชาการเกษตรจึงออกระเบียบไว้ดังต่อไปนี้ข้อ ๑ ระเบียบนี้เรียกว่าระเบียบกรมวิชาการเกษตร ว่าด้วยการพักใช้ หรือเพิกถอนใบอนุญาตตามกฎหมายที่อยู่ในความรับผิดชอบของกรมวิชาการเกษตรพ.ศ. ๒๕๕๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกระเบียบกรมวิชาการเกษตรว่าด้วยการกำหนดแนวทางการสั่งพักใช้ หรือเพิกถอนใบอนุญาตตามพระราชบัญญัติที่อยู่ในความรับผิดชอบของกรมวิชาการเกษตรพ.ศ. ๒๕๕๑ ฉบับลงวันที่ ๒๑ เมษายน ๒๕๕๑ข้อ ๔ ระเบียบ ประกาศ ข้อบังคับคำสั่ง หรือแนวปฏิบัติอื่นใด ซึ่งมีกำหนดไว้แล้วในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ให้อธิบดีกรมวิชาการเกษตรรักษาการตามระเบียบนี้หมวดที่ ๑คณะกรรมการเพิกถอนใบอนุญาต ข้อ ๖ ให้มีคณะกรรมการคณะหนึ่งเรียกว่าคณะกรรมการเพิกถอนใบอนุญาต ประกอบด้วย อธิบดีกรมวิชาการเกษตรเป็นประธานกรรมการ ผู้อำนวยการสำนักควบคุมพืชและวัสดุการเกษตร ผู้อำนวยการสำนักวิจัยพัฒนาปัจจัยการผลิตทางการเกษตรผู้อำนวยการสำนักวิจัยและพัฒนาการเกษตร เขตที่ ๑ - ๘ เลขานุการกรม เป็นกรรมการ และผู้อำนวยการกลุ่มนิติการและสิทธิประโยชน์สำนักงานเลขานุการกรม เป็นกรรมการและเลขานุการข้อ ๗ ให้คณะกรรมการเพิกถอนใบอนุญาตมีหน้าที่ดังนี้(๑) พิจารณา ตรวจสอบ ข้อเท็จจริง และข้อกฎหมาย ตลอดจนเสนอความเห็นต่ออธิบดีกรมวิชาการเกษตรในการพิจารณามีคำสั่งเพิกถอนใบอนุญาต(๒) ปฏิบัติงานด้านอื่น ๆ ตามที่อธิบดีกรมวิชาการเกษตรมอบหมายข้อ ๘ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุม ถ้าประธานกรรมการ และผู้ซึ่งประธานกรรมการมอบหมายไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากัน ให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวดที่ ๒การพักใช้ หรือเพิกถอนใบอนุญาตตามพระราชบัญญัติวัตถุอันตรายพ.ศ. ๒๕๓๕ ข้อ ๙ การสั่งพักใช้ใบอนุญาตของผู้ได้รับใบอนุญาตให้พิจารณาจากการฝ่าฝืน หรือไม่ปฏิบัติตามพระราชบัญญัติวัตถุอันตราย พ.ศ. ๒๕๓๕ โดยมีหลักเกณฑ์และกำหนดจำนวนระยะเวลาดังต่อไปนี้(๑) กรณีกระทำการฝ่าฝืน หรือไม่ปฏิบัติตามพระราชบัญญัติวัตถุอันตราย พ.ศ.๒๕๓๕ ในฐานความผิดตามมาตรา ๔๓ ให้พนักงานเจ้าหน้าที่ดำเนินการดังนี้๑.๑ ฝ่าฝืน หรือไม่ปฏิบัติตามครั้งที่ ๑ ให้พนักงานเจ้าหน้าที่พักใช้ใบอนุญาตมีไว้ในครอบครองเป็นเวลา๓๐ วัน๑.๒ ฝ่าฝืน หรือไม่ปฏิบัติตามครั้งที่ ๒ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๕ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๑.๑ และเป็นการฝ่าฝืน หรือไม่ปฏิบัติตามภายหลังวันที่ได้รับแจ้งคำสั่งพักใช้ใบอนุญาตตามข้อ๑.๑ แล้ว ให้พักใช้ใบอนุญาตมีไว้ในครอบครองเป็นเวลา ๓๖๕ วัน(๒) กรณีกระทำการฝ่าฝืน หรือไม่ปฏิบัติตามพระราชบัญญัติวัตถุอันตราย พ.ศ.๒๕๓๕ ในฐานความผิดตามมาตรา ๔๕ (๑) (๒) (๓) (๔) (๕) มาตรา ๘๒ มาตรา ๘๓ มาตรา ๘๔ ให้พนักงานเจ้าหน้าที่ดำเนินการดังนี้๒.๑ ฝ่าฝืน หรือไม่ปฏิบัติตามครั้งที่ ๑ ให้พนักงานเจ้าหน้าที่แจ้งเตือนผู้รับใบอนุญาตเป็นลายลักษณ์อักษรไม่ว่าผู้ที่กระทำการฝ่าฝืน หรือไม่ปฏิบัติตามนั้นจะเป็นผู้ผลิต ผู้นำเข้า ผู้ส่งออก หรือผู้มีไว้ในครอบครอง๒.๒ ฝ่าฝืน หรือไม่ปฏิบัติตามครั้งที่ ๒ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๓ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๒.๑ และเป็นการฝ่าฝืน หรือไม่ปฏิบัติตามภายหลังวันที่ครบกำหนดระยะเวลาที่กำหนดในหนังสือแจ้งเตือนเป็นลายลักษณ์อักษรจากพนักงานเจ้าหน้าที่แล้ว ให้พักใช้ใบอนุญาตตามประเภทของผู้รับใบอนุญาตดังต่อไปนี้๒.๒.๑ ผู้รับใบอนุญาตผลิตให้พักใช้ใบอนุญาตเป็นเวลา ๖๐ วัน๒.๒.๒ ผู้รับใบอนุญาตนำเข้าให้พักใช้ใบอนุญาตเป็นเวลา ๓๐ วัน๒.๒.๓ ผู้รับใบอนุญาตส่งออกให้พักใช้ใบอนุญาตเป็นเวลา ๓๐ วัน๒.๒.๔ ผู้รับใบอนุญาตมีไว้ในครอบครองให้พักใช้ใบอนุญาตเป็นเวลา ๓๐ วัน๒.๓ ฝ่าฝืน หรือไม่ปฏิบัติตามครั้งที่ ๓ โดยเป็นการฝ่าฝืน หรือไม่ปฏิบัติตามภายในระยะเวลา๓ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๒.๑ และเป็นการกระทำการฝ่าฝืนหรือไม่ปฏิบัติตามภายหลังวันที่ได้รับแจ้งคำสั่งพักใช้ใบอนุญาตตามข้อ ๒.๒ ให้พักใช้ใบอนุญาตตามประเภทของผู้รับใบอนุญาตดังต่อไปนี้๒.๓.๑ ผู้รับใบอนุญาตผลิตให้พักใช้ใบอนุญาตเป็นเวลา ๓๖๕ วัน๒.๓.๒ ผู้รับใบอนุญาตนำเข้าให้พักใช้ใบอนุญาตเป็นเวลา ๑๘๐ วัน๒.๓.๓ ผู้รับใบอนุญาตส่งออกให้พักใช้ใบอนุญาตเป็นเวลา ๑๘๐ วัน๒.๓.๔ ผู้รับใบอนุญาตมีไว้ในครอบครองให้พักใช้ใบอนุญาตเป็นเวลา ๑๘๐ วัน(๓) กรณีกระทำการฝ่าฝืน หรือไม่ปฏิบัติตามพระราชบัญญัติวัตถุอันตราย พ.ศ.๒๕๓๕ หรือในฐานความผิดตามมาตราอื่น ๆ นอกจากที่ได้ระบุไว้ใน (๑) (๒) ให้พนักงานเจ้าหน้าที่ดำเนินการดังนี้๓.๑ ฝ่าฝืน หรือไม่ปฏิบัติตามครั้งที่ ๑ ให้พนักงานเจ้าหน้าที่แจ้งเตือนผู้รับใบอนุญาตเป็นลายลักษณ์อักษรไม่ว่าผู้ที่กระทำการฝ่าฝืน หรือไม่ปฏิบัติตามนั้นจะเป็นผู้ผลิต ผู้นำเข้า ผู้ส่งออก หรือผู้มีไว้ในครอบครอง๓.๒ ฝ่าฝืน หรือไม่ปฏิบัติตามครั้งที่ ๒ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๓ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๓.๑ และเป็นการฝ่าฝืน หรือไม่ปฏิบัติตามภายหลังวันที่ครบกำหนดระยะเวลาที่กำหนดในหนังสือแจ้งเตือนเป็นลายลักษณ์อักษรจากพนักงานเจ้าหน้าที่แล้ว ให้พักใช้ใบอนุญาตตามประเภทของผู้รับใบอนุญาตดังต่อไปนี้๓.๒.๑ ผู้รับใบอนุญาตผลิตให้พักใช้ใบอนุญาตเป็นเวลา ๓๐ วัน๓.๒.๒ ผู้รับใบอนุญาตนำเข้าให้พักใช้ใบอนุญาตเป็นเวลา ๑๕ วัน๓.๓.๓ ผู้รับใบอนุญาตส่งออกให้พักใช้ใบอนุญาตเป็นเวลา ๑๕ วัน๓.๓.๔ ผู้รับใบอนุญาตมีไว้ในครอบครองให้พักใช้ใบอนุญาตเป็นเวลา ๑๕ วัน๓.๓ ฝ่าฝืน หรือไม่ปฏิบัติตามครั้งที่ ๓ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๓ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๓.๑ และเป็นการฝ่าฝืน หรือไม่ปฏิบัติตามภายหลังวันที่ได้รับแจ้งคำสั่งพักใช้ใบอนุญาตตามข้อ๓.๒ แล้ว ให้พักใช้ใบอนุญาตตามประเภทของผู้รับใบอนุญาต ดังต่อไปนี้๓.๓.๑ ผู้รับใบอนุญาตผลิตให้พักใช้ใบอนุญาตเป็นเวลา ๑๘๐ วัน๓.๓.๒ ผู้รับใบอนุญาตนำเข้าให้พักใช้ใบอนุญาตเป็นเวลา ๙๐ วัน๓.๓.๓ ผู้รับใบอนุญาตส่งออกให้พักใช้ใบอนุญาตเป็นเวลา ๙๐ วัน๓.๓.๔ ผู้รับใบอนุญาตมีไว้ในครอบครองให้พักใช้ใบอนุญาตเป็นเวลา ๙๐ วันข้อ ๑๐ ภายใต้บังคับบทบัญญัติข้อ๑๕ การสั่งเพิกถอนใบอนุญาตของผู้ได้รับใบอนุญาตตามพระราชบัญญัติวัตถุอันตราย พ.ศ. ๒๕๓๕ให้พิจารณานำเข้าคณะกรรมการเพิกถอนใบอนุญาตเพื่อพิจารณาเสนอความเห็นต่ออธิบดีกรมวิชาการเกษตรในการสั่งเพิกถอนใบอนุญาตเมื่อมีหลักเกณฑ์ครบถ้วน ดังต่อไปนี้๑๐.๑ กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๙ (๑) เกิน๒ ครั้งขึ้นไป๑๐.๒ กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๙ (๒) เกิน๓ ครั้งขึ้นไป๑๐.๓ กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๙ (๓) เกิน๓ ครั้งขึ้นไป๑๐.๔ กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๙ (๑) (๒)(๓) รวมกันเกิน ๓ ครั้งขึ้นไปหมวดที่ ๓การพักใช้ หรือเพิกถอนใบอนุญาตตามพระราชบัญญัติปุ๋ยพ.ศ. ๒๕๑๘ ข้อ ๑๑ การสั่งพักใช้ใบอนุญาตของผู้ได้รับใบอนุญาตให้พิจารณาจากการฝ่าฝืนหรือไม่ปฏิบัติตามพระราชบัญญัติปุ๋ย พ.ศ. ๒๕๑๘ หรือประกาศซึ่งออกตามพระราชบัญญัติโดยมีหลักเกณฑ์และกำหนดจำนวนระยะเวลา ดังต่อไปนี้(๑) กรณีกระทำการฝ่าฝืน หรือไม่ปฏิบัติตามพระราชบัญญัติปุ๋ย พ.ศ. ๒๕๑๘ในฐานความผิดตามมาตรา ๒๐ และมาตรา ๓๐ (๑) (๒) (๓) (๔) (๕) (๖) (๗) ให้พนักงานเจ้าหน้าที่ดำเนินการดังนี้๑.๑ ฝ่าฝืน หรือไม่ปฏิบัติตามครั้งที่ ๑ ให้พนักงานเจ้าหน้าที่แจ้งเตือนผู้รับใบอนุญาตเป็นลายลักษณ์อักษรไม่ว่าผู้ที่กระทำการฝ่าฝืน หรือไม่ปฏิบัติตามนั้นจะเป็นผู้ผลิต ผู้นำเข้า หรือผู้ขาย๑.๒ ฝ่าฝืน หรือไม่ปฏิบัติตามครั้งที่ ๒ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๒ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๑.๑ และเป็นการฝ่าฝืน หรือไม่ปฏิบัติตามภายหลังวันที่ครบกำหนดระยะเวลาที่กำหนดในหนังสือแจ้งเตือนเป็นลายลักษณ์อักษรจากพนักงานเจ้าหน้าที่ตามข้อ ๑.๑ แล้ว ให้พักใช้ใบอนุญาตตามประเภทของผู้รับใบอนุญาตดังต่อไปนี้๑.๒.๑ ผู้รับใบอนุญาตผลิตให้พักใช้ใบอนุญาตเป็นเวลา ๖๐ วัน๑.๒.๒ ผู้รับใบอนุญาตนำผ่านให้พักใช้ใบอนุญาตเป็นเวลา ๓๐ วัน๑.๒.๓ ผู้รับใบอนุญาตขายให้พักใช้ใบอนุญาตเป็นเวลา ๓๐ วัน๑.๓ ฝ่าฝืน หรือไม่ปฏิบัติตามครั้งที่ ๓ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๒ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๑.๑ และเป็นการฝ่าฝืน หรือไม่ปฏิบัติตามภายหลังวันที่ได้รับแจ้งคำสั่งพักใช้ใบอนุญาตตามข้อ๑.๒ แล้ว ให้พักใช้ใบอนุญาตตามประเภทของผู้รับใบอนุญาต ดังต่อไปนี้๑.๓.๑ ผู้รับใบอนุญาตผลิตให้พักใช้ใบอนุญาตเป็นเวลา ๑๒๐ วัน๑.๓.๒ ผู้รับใบอนุญาตนำผ่านให้พักใช้ใบอนุญาตเป็นเวลา ๖๐ วัน๑.๓.๓ ผู้รับใบอนุญาตขายให้พักใช้ใบอนุญาตเป็นเวลา ๖๐ วัน(๒) กรณีกระทำการฝ่าฝืน หรือไม่ปฏิบัติตามประกาศที่ออกตามพระราชบัญญัติปุ๋ยพ.ศ. ๒๕๑๘ หรือในฐานความผิดตามมาตราอื่น ๆ นอกจากที่ได้ระบุไว้ใน (๑) ให้พนักงานเจ้าหน้าที่ดำเนินการดังนี้๒.๑ ฝ่าฝืน หรือไม่ปฏิบัติตามครั้งที่ ๑ ให้พนักงานเจ้าหน้าที่แจ้งเตือนผู้รับใบอนุญาตเป็นลายลักษณ์อักษรไม่ว่าผู้ที่กระทำการฝ่าฝืนหรือไม่ปฏิบัติตามนั้น จะเป็นผู้ผลิต ผู้นำเข้า ผู้ส่งออก ผู้นำผ่าน หรือผู้ขาย๒.๒ ฝ่าฝืน หรือไม่ปฏิบัติตามครั้งที่ ๒ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๒ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๒.๑ และเป็นการฝ่าฝืน หรือไม่ปฏิบัติตามภายหลังวันที่ได้รับแจ้งเตือนเป็นลายลักษณ์อักษรจากพนักงานเจ้าหน้าที่แล้วให้พักใช้ใบอนุญาตตามประเภทของผู้รับใบอนุญาต ดังต่อไปนี้๒.๒.๑ ผู้รับใบอนุญาตผลิตให้พักใช้ใบอนุญาตเป็นเวลา ๓๐ วัน๒.๒.๒ ผู้รับใบอนุญาตนำเข้าให้พักใช้ใบอนุญาตเป็นเวลา ๑๕ วัน๒.๒.๓ ผู้รับใบอนุญาตส่งออกให้พักใช้ใบอนุญาตเป็นเวลา ๑๕ วัน๒.๒.๔ ผู้รับใบอนุญาตนำผ่านให้พักใช้ใบอนุญาตเป็นเวลา ๑๕ วัน๒.๒.๕ ผู้รับใบอนุญาตขายให้พักใช้ใบอนุญาตเป็นเวลา ๑๕ วัน๒.๓ ฝ่าฝืน หรือไม่ปฏิบัติตามครั้งที่ ๓ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๒ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๒.๑ และเป็นการฝ่าฝืน หรือไม่ปฏิบัติตามภายหลังวันที่ครบกำหนดระยะเวลาที่กำหนดในหนังสือแจ้งคำสั่งพักใช้ใบอนุญาตตามข้อ๒.๒ ให้พักใช้ใบอนุญาตตามประเภทของผู้รับใบอนุญาต ดังต่อไปนี้๒.๓.๑ ผู้รับใบอนุญาตผลิตให้พักใช้ใบอนุญาตเป็นเวลา ๖๐ วัน๒.๓.๒ ผู้รับใบอนุญาตนำผ่านให้พักใช้ใบอนุญาตเป็นเวลา ๓๐ วัน๒.๓.๓ ผู้รับใบอนุญาตขายให้พักใช้ใบอนุญาตเป็นเวลา ๓๐ วันข้อ ๑๒ ภายใต้บังคับบทบัญญัติข้อ๑๕ การสั่งเพิกถอนใบอนุญาตของผู้ได้รับใบอนุญาตตามพระราชบัญญัติปุ๋ย พ.ศ. ๒๕๑๘ ให้พิจารณานำเข้าคณะกรรมการเพิกถอนใบอนุญาตเพื่อพิจารณาเสนอความเห็นต่ออธิบดีกรมวิชาการเกษตรในการสั่งเพิกถอนใบอนุญาตเมื่อมีหลักเกณฑ์ครบถ้วน ดังต่อไปนี้๑๒.๑ กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๑๑ (๑) เกิน๒ ครั้งขึ้นไป๑๒.๒ กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๑๑ (๒) เกิน๓ ครั้งขึ้นไป๑๒.๓ กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๑๑ (๑) (๒)รวมกันเกิน ๓ ครั้งขึ้นไปหมวดที่ ๔การพักใช้ หรือเพิกถอนใบอนุญาตตามพระราชบัญญัติพันธุ์พืชพ.ศ. ๒๕๑๘ ข้อ ๑๓ การสั่งพักใช้ใบอนุญาตของผู้ได้รับใบอนุญาตให้พิจารณาจากการฝ่าฝืน หรือไม่ปฏิบัติตามพระราชบัญญัติพันธุ์พืช พ.ศ. ๒๕๑๘ หรือกฎกระทรวงหรือประกาศซึ่งออกตามพระราชบัญญัติ โดยมีหลักเกณฑ์และกำหนดจำนวนระยะเวลา ดังต่อไปนี้(๑) กรณีกระทำการฝ่าฝืน หรือไม่ปฏิบัติตามพระราชบัญญัติพันธุ์พืช พ.ศ.๒๕๑๘ หรือในฐานความผิดตามมาตรา ๒๑ มาตรา ๒๒ (๒) มาตรา ๒๓ (๔) มาตรา ๒๔ (๒) มาตรา ๓๖มาตรา ๓๗ และมาตรา ๓๘ ให้พนักงานเจ้าหน้าที่ดำเนินการดังนี้๑.๑ ฝ่าฝืน หรือไม่ปฏิบัติตามครั้งที่ ๑ ให้พนักงานเจ้าหน้าที่แจ้งเตือนผู้รับใบอนุญาตเป็นลายลักษณ์อักษรไม่ว่าผู้ที่กระทำการฝ่าฝืน หรือไม่ปฏิบัติตามนั้นจะเป็นผู้รวบรวม ผู้นำเข้า ผู้ส่งออก ผู้นำผ่านหรือผู้ขาย๑.๒ ฝ่าฝืน หรือไม่ปฏิบัติตามครั้งที่ ๒ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๑ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๑.๑ และเป็นการฝ่าฝืน หรือไม่ปฏิบัติตามภายหลังวันที่ครบกำหนดระยะเวลาที่กำหนดในหนังสือแจ้งเตือนเป็นลายลักษณ์อักษรจากพนักงานเจ้าหน้าที่แล้วให้พักใช้ใบอนุญาตตามประเภทของผู้รับใบอนุญาต ดังต่อไปนี้๑.๒.๑ ผู้รับใบอนุญาตรวบรวมให้พักใช้ใบอนุญาตเป็นเวลา ๖๐ วัน๑.๒.๒ ผู้รับใบอนุญาตนำเข้าให้พักใช้ใบอนุญาตเป็นเวลา ๓๐ วัน๑.๒.๓ ผู้รับใบอนุญาตส่งออกให้พักใช้ใบอนุญาตเป็นเวลา ๓๐ วัน๑.๒.๔ ผู้รับใบอนุญาตนำผ่านให้พักใช้ใบอนุญาตเป็นเวลา ๓๐ วัน๑.๒.๕ ผู้รับใบอนุญาตขายให้พักใช้ใบอนุญาตเป็นเวลา ๓๐ วัน๑.๓ ฝ่าฝืน หรือไม่ปฏิบัติตามครั้งที่ ๓ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๑ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๑.๑ และเป็นการฝ่าฝืน หรือไม่ปฏิบัติตามภายหลังวันที่ได้รับแจ้งคำสั่งพักใช้ใบอนุญาตตามข้อ๑.๒ ให้พักใช้ใบอนุญาตตามประเภทของผู้รับใบอนุญาต ดังต่อไปนี้๑.๓.๑ ผู้รับใบอนุญาตรวบรวมให้พักใช้ใบอนุญาตเป็นเวลา ๑๒๐ วัน๑.๓.๒ ผู้รับใบอนุญาตนำเข้าให้พักใช้ใบอนุญาตเป็นเวลา ๖๐ วัน๑.๓.๓ ผู้รับใบอนุญาตส่งออกให้พักใช้ใบอนุญาตเป็นเวลา ๖๐ วัน๑.๓.๔ ผู้รับใบอนุญาตนำผ่านให้พักใช้ใบอนุญาตเป็นเวลา ๖๐ วัน๑.๓.๕ ผู้รับใบอนุญาตขายให้พักใช้ใบอนุญาตเป็นเวลา ๖๐ วัน(๒) กรณีกระทำการฝ่าฝืน หรือไม่ปฏิบัติตามกฎกระทรวง หรือประกาศที่ออกตามพระราชบัญญัติพันธุ์พืชพ.ศ. ๒๕๑๘ หรือในฐานความผิดตามมาตราอื่น ๆ นอกจากที่ได้ระบุไว้ใน (๑) ให้พนักงานเจ้าหน้าที่ดำเนินการดังนี้๒.๑ ฝ่าฝืน หรือไม่ปฏิบัติตามครั้งที่ ๑ ให้พนักงานเจ้าหน้าที่แจ้งเตือนผู้รับใบอนุญาตเป็นลายลักษณ์อักษรไม่ว่าผู้ที่กระทำการฝ่าฝืนหรือไม่ปฏิบัติตามนั้น จะเป็นผู้รวบรวม ผู้นำเข้า ผู้ส่งออก ผู้นำผ่านหรือผู้ขาย๒.๒ ฝ่าฝืน หรือไม่ปฏิบัติตามครั้งที่ ๒ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๒ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๒.๑ และเป็นการฝ่าฝืน หรือไม่ปฏิบัติตามภายหลังวันที่ได้รับแจ้งเตือนเป็นลายลักษณ์ภายหลังวันที่ได้รับแจ้งเตือนเป็นลายลักษณ์อักษรจากพนักงานเจ้าหน้าที่แล้ว ให้พักใช้ใบอนุญาตตามประเภทของผู้รับใบอนุญาตดังต่อไปนี้๒.๒.๑ ผู้รับใบอนุญาตรวบรวมให้พักใช้ใบอนุญาตเป็นเวลา ๓๐ วัน๒.๒.๒ ผู้รับใบอนุญาตนำเข้าให้พักใช้ใบอนุญาตเป็นเวลา ๑๕ วัน๒.๒.๓ ผู้รับใบอนุญาตส่งออกให้พักใช้ใบอนุญาตเป็นเวลา ๑๕ วัน๒.๒.๔ ผู้รับใบอนุญาตนำผ่านให้พักใช้ใบอนุญาตเป็นเวลา ๑๕ วัน๒.๒.๕ ผู้รับใบอนุญาตขายให้พักใช้ใบอนุญาตเป็นเวลา ๑๕ วัน๒.๓ ฝ่าฝืน หรือไม่ปฏิบัติตามครั้งที่ ๓ โดยเป็นการกระทำการฝ่าฝืน หรือไม่ปฏิบัติตามภายในระยะเวลา๒ ปี นับแต่วันที่ได้กระทำการฝ่าฝืน หรือไม่ปฏิบัติตามข้อ ๒.๑ และเป็นการฝ่าฝืน หรือไม่ปฏิบัติตามภายหลังวันที่ได้รับแจ้งคำสั่งพักใช้ใบอนุญาตตามข้อ๒.๒ ให้พักใช้ใบอนุญาตตามประเภทของผู้รับใบอนุญาต ดังต่อไปนี้๒.๓.๑ ผู้รับใบอนุญาตรวบรวมให้พักใช้ใบอนุญาตเป็นเวลา ๖๐ วัน๒.๓.๒ ผู้รับใบอนุญาตนำเข้าให้พักใช้ใบอนุญาตเป็นเวลา ๓๐ วัน๒.๓.๓ ผู้รับใบอนุญาตส่งออกให้พักใช้ใบอนุญาตเป็นเวลา ๓๐ วัน๒.๓.๔ ผู้รับใบอนุญาตนำผ่านให้พักใช้ใบอนุญาตเป็นเวลา ๓๐ วัน๒.๓.๕ ผู้รับใบอนุญาตขายให้พักใช้ใบอนุญาตเป็นเวลา ๓๐ วันข้อ ๑๔ ภายใต้บังคับบทบัญญัติข้อ๑๕ การสั่งเพิกถอนใบอนุญาตของผู้ได้รับใบอนุญาตตามพระราชบัญญัติพันธุ์พืช พ.ศ. ๒๕๑๘ให้พิจารณานำเข้าคณะกรรมการเพิกถอนใบอนุญาตเพื่อพิจารณาเสนอความเห็นต่ออธิบดีกรมวิชาการเกษตรในการสั่งเพิกถอนใบอนุญาตเมื่อมีหลักเกณฑ์ครบถ้วน ดังต่อไปนี้(๑) กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๑๓ (๑) เกิน๒ ครั้ง ขึ้นไป(๒) กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๑๓ (๒) เกิน๓ ครั้ง ขึ้นไป(๓) กรณีที่ผู้ได้รับใบอนุญาตถูกสั่งพักใช้ใบอนุญาตตามข้อ ๑๓ (๑) (๒)รวมกัน เกิน ๓ ครั้ง ขึ้นไปข้อ ๑๕ ในกรณีที่พนักงานเจ้าหน้าที่พบการฝ่าฝืนหรือไม่ปฏิบัติตามพระราชบัญญัติปุ๋ยพ.ศ. ๒๕๑๘ หรือพระราชบัญญัติวัตถุอันตราย พ.ศ. ๒๕๓๕ หรือพระราชบัญญัติพันธุ์พืช พ.ศ.๒๕๑๘ และเห็นว่าการฝ่าฝืนหรือไม่ปฏิบัติตามนั้น เป็นกรณีสำคัญหรือเป็นกรณีร้ายแรง เช่นพบสิ่งของที่เป็นความผิดในปริมาณมาก เป็นต้น ให้พนักงานเจ้าหน้าที่นำเรื่องเสนอคณะกรรมการเพิกถอนใบอนุญาตเพื่อพิจารณาเสนอความเห็นต่ออธิบดีกรมวิชาการเกษตรเพื่อมีคำสั่งเพิกถอนใบอนุญาตข้อ ๑๖ ในกรณีที่มีปัญหาเกี่ยวกับการปฏิบัติหรือไม่สามารถปฏิบัติตามข้อกำหนดในระเบียบนี้ หรือมีปัญหาอื่นใดที่ไม่ได้กำหนดในระเบียบนี้ให้รายงานอธิบดีกรมวิชาการเกษตรเพื่อพิจารณาสั่งการข้อ ๑๗ ในกรณีที่ผู้รับใบอนุญาตกระทำการฝ่าฝืนหรือไม่ปฏิบัติตามในระหว่างวันที่คำสั่งพักใช้ใบอนุญาตที่ยังมีผลอยู่ จำนวนระยะเวลาพักใช้ในครั้งหลังให้นับแต่วันที่คำสั่งพักใช้ใบอนุญาตครั้งก่อนๆ สิ้นสุดลงข้อ ๑๘ ระเบียบนี้ให้ใช้บังคับกับการกระทำของผู้ได้รับอนุญาตที่กระทำการฝ่าฝืนหรือไม่ปฏิบัติตาม ที่เกิดขึ้นในวันที่ระเบียบนี้มีผลใช้บังคับเป็นต้นไปข้อ ๑๙ ระเบียบนี้ไม่กระทบกระเทือนถึงการใดๆ อันเกี่ยวกับการตักเตือน การพักใช้หรือเพิกถอนใบอนุญาตของผู้ได้รับอนุญาตที่กระทำก่อนระเบียบนี้มีผลใช้บังคับประกาศณ วันที่ ๑๘ สิงหาคม พ.ศ. ๒๕๕๔จิรากรโกศัยเสวีอธิบดีกรมวิชาการเกษตรปริยานุช/ผู้จัดทำ๒๕ กรกฎาคม ๒๕๕๕ปณตภร/ผู้ตรวจ๒๗ กรกฎาคม ๒๕๕๕[๑] ราชกิจจานุเบกษา เล่ม๑๒๙/ตอนพิเศษ ๑๑๖ ง/หน้า ๑/๒๐ กรกฎาคม ๒๕๕๕